ඊට අදාළ සෙසු විත්තිකරුවන් වන්නේ ශ්‍රී ලංකා මහ බැංකුවේ හිටපු නියෝජ්‍ය අධිපති පී.සමරසිරි, පර්පෙචුවල් ටෙ‍්‍රෂරීස් සමාගම, එහි හිමිකරු අර්ජුන් ඇලෝසියස්, ප්‍රධාන විධායක නිලධාරී කසුන් පලිසේන, සභාපති ජෙෆ්රි ඇලෝසියස්, මිත්‍ර ගුණවර්ධන, රන්ජන් හුළුගල්ල, මුතුරාජා සුරේන්ද්‍රන් සහ ගාර්දිය පුංචිහේවා යන අයයි.මුහුණත වටිනාකම රුපියල් බිලියන 10,058 ක් වූ භාණ්ඩාගාර බැඳුම්කර වංක ලෙස අත්පත් කර ගැනීමට කුමන්ත්‍රණය කිරීම හා අනුබල දීම සම්බන්ධයෙන් සියළු විත්තිකරුවන්ට එරෙහිව පොදු දේපළ පනත යටතේ චෝදනා එල්ල කර තිබෙනවා.එසේම, පළමු හා දෙවන විත්තිකරුවන් වන හිටපු මහ බැංකු අධිපති අර්ජුන මහේන්ද්‍රන් සහ හිටපු නියෝජ්‍ය අධිපති පී.සමරසිරි යන දෙදෙනාට එල්ල වී ඇති ප්‍රධාන චෝදනාව වන්නේ පෙබරවාරි 27 වැනි දින පැවති බැඳුම්කර වෙන්දේසියේදී රජයට රුපියල් හැට අට කෝටි 87 ලක්ෂ 62,100 ක පාඩුවක් සිදුකර පොදු දේපළ පනත යටතේ සාපරාධී විශ්වාසය කඩ කිරීමයි.රුපියල් බිලියන 05 ක් වටිනා භාණ්ඩාගාර බැඳුම්කර වංක ලෙස අත්පත් කර ගැනීම සහ ස්කන්ධ හා සුරැකුම්පත් ආඥා පනත යටතේ වරදක් වන, අභ්‍යන්තර තොරතුරු භාවිත කර ලංසු තැබීම තුන්වැනි විත්තිකරු වන පර්පෙචුවල් ටෙ‍්‍රෂරීස් සමාගමට එල්ල වී ඇති චෝදනා වනවා.